FØLSOMME SEERE ADVARES. PROGRAMMET INNEHOLDER BILDER AV STERK KARAKTER.
Mandag 17. desember kommer det inn melding om
at noen har funnet en utbrent bil i et område som kalles Hedlandet.
Vi ba patruljen som skulle dit
om å filme mens de tok seg til bilen og ta seg frem veldig forsiktig.
De kommer ned og ser bilen.
Vi ser at de beveger seg forsiktig.
De prøver å ikke gå midt i alt.
Her prøver de å se inn i bilen.
Foreløpig ser man ikke så mye,
men han bøyer seg litt fram og ser torsoen på et lik.
DEN BRENNENDE MANNEN
Mandag 10. desember 2018
kom en mann inn på politistasjonen i Hallstahammar
og sier at hans 50-årige sønn har vært borte siden 5. desember.
På den tiden jobbet den savnede personen og faren på en byggeplass.
De skulle jobbe videre den sjette, men han dukket ikke opp.
Han anmeldte fordi det var unormalt av sønnen å gjøre slikt.
Han likte jobben sin, og de var i sluttfasen av den.
Han følte at noe var galt.
I første omgang håper vi å finne svar på hvor han befinner seg,
at han er i live og at det har en naturlig forklaring.
Det er det man håper på.
Bildet vi danner oss av sønnen, er at han er en familiefar.
Han har noen døtre, og han har et firma sammen med faren.
Han liker jobben sin, han er lojal og snill,
og han er godt likt.
Vi forsøker å finne ut hvilke steder han kunne være.
Vi er ute på de adressene vi vet at han kan befinne seg.
Han er ikke der. Men et sted må han jo være.
I anmeldelsen fremkommer det at den savnede mannens far
fire dager tidligere fikk en tekstmelding fra sønnen.
Han skriver at han har reist til campingvognen sin i Orsa.
Så blir det helt stille
frem til 10. desember, samme dag som han blir meldt savnet.
Da får den savnede mannens datter plutselig en ny tekstmelding,
men det er noe som ikke stemmer.
Når familien prøver å kontakte ham, får de svar,
men både datteren og faren reagerer på
at det ikke er slik han pleier å skrive i tekstmeldinger.
Det står blant annet: "Det skal bli deilig med litt ferie.
Jeg har ikke hatt ferie i hele sommer. Klem fra pappa."
Datteren reagerer på: "Klem fra pappa." Sånt har han aldri skrevet.
Allerede neste dag kommer det et nytt livstegn.
Denne gangen fra den savnede mannens tidligere samboer.
Hun skriver i en beroligende melding at de befinner seg i campingvognen.
Campingvognen stod på en oppsamlingsplass i Orsa.
Vi fikk hjelp av politi i nærheten som kikket på den.
Den stod urørt og tom. De hadde ikke vært der.
Da blir man enda mer urolig for at noe hadde hendt,
og at noe var galt.
Det er også rart at han selv ikke har kontakt med familien,
men at det går via hans tidligere samboer. Det er merkelig.
I avhør med mannens familie
dukker det opp flere opplysninger som bekymrer politiet.
Faren ser at det forsvinner penger fra ulike kontoer.
Det mangler over 300 000 på den tiden.
Faren foretar en total kontroll av firmaene når man ser galskapen.
De har ikke penger til å klare seg hvis det fortsetter sånn.
I forbindelse med dette får politiet opplysninger om
at den savnede mannen var innblandet i et salg som gikk galt.
Et vitne som avhøres ganske tidlig i etterforskningen
sier at den savnede mannen var innblandet i et campingvogn-salg,
som ikke hadde gått riktig for seg.
Kjøperne ble opprørt, og man trodde de sto bak forsvinningen.
Da fikk vi tak i personene og avhørte dem,
skjønte vi at de hadde vært uenige,
men de var ikke innblandet i forsvinningen.
Siden det virker som eks-samboeren er sammen med den savnede mannen,
etterlyser politiet henne også.
De ble sammen i 2015, da de møttes via en datingside,
og etter kort tid flyttet hun inn hos ham med sine fire barn.
Eks-samboeren og han har hatt et forhold
som fremstår som ganske turbulent.
Det hadde gått opp og ned i noen år.
På denne tiden er de sammen, men jeg vet ikke hvor stabilt det er.
Vi tror at eks-samboeren er den som så ham sist.
Vi ser at de har hatt en del telefonkontakt tidligere den dagen.
Telefonene beveger seg i samme retning.
Politiet får også interessante opplysninger om
at eks-samboeren i 2017 bodde på hemmelig adresse.
Det var vanskelig å finne ut nøyaktig hva som hadde skjedd
og hva som var årsaken til at eksen fikk hemmelig adresse.
Hun flyttet til Sørvest-Sverige
og hadde hemmelig adresse der en kort periode.
Vi kunne ikke finne noen anmeldelse,
så vi fant aldri ut hvorfor hun fikk hemmelig adresse.
Penger som forsvinner, meldinger som ikke stemmer,
og at man ikke er i Orsa der man sier at man er,
får oss til å mistenke at han ikke har forsvunnet frivillig,
men at han er blitt bortført.
Vi mistenker at eks-samboeren er innblandet,
for det er bare hun som har hatt kontakt med ham.
Men vi har låst oss for tidlig før,
og det er vanskelig å hente seg inn etter et par måneder.
Det er viktig at man hele tiden holder seg åpen i etterforskningen,
for alternative gjerningsmenn.
Det fins ingen andre tegn på at han skal ha forsvunnet
i en annen retning eller med noen andre.
Eks-samboeren blir anholdt for bortføring
og etterlyst i systemene våre.
Tittelen skilte seg ut.
Det er ikke mange tilfeller av bortføring per år
i Västmanland, og det var det som tiltrakk meg.
Man sjekker inkassobyråer.
Den økonomiske delen er interessant.
Har noen av dem inkassogjeld? Det kan gi noen indikasjoner.
Jeg sjekket firmaet hans, og det var ikke noe unormalt
i årsregnskapet og så videre.
Så forestillingen av ham som et ordensmenneske,
vokste seg raskt sterkere.
De hadde også... Da de ble samboere,
drev de et vandrerhjem i Mölntorp.
Jeg sjekket litt omkring det, og det var vel ingen strålende forretning.
Selv om hun var utdannet økonom,
virket det ikke som bokføring var hennes sterkeste side.
Jo mer man gravde i fortiden hennes
og hva hun hadde syslet med den siste tiden,
vokste det seg frem et bilde av at det var noe som ikke stemte.
Eks-samboerens økonomiske situasjon var bedrøvelig.
Inntekten året før og i 2018, var ikke mange tusen kroner.
De hadde også vandrerhjemmet sitt.
Der kan hun nok ha tjent litt penger,
men ikke noe som gikk de rette veiene.
Ved å granske pengene som har forsvunnet fra mannens konto,
får politiet ny informasjon.
Kontoene hans var tømt, både hans private og firmakontoen.
Alle pengene, nesten en halv million,
har blitt overført til eks-samboerens konto.
Med det styrkes mistanken mot eks-samboeren ytterligere,
og det blir enda viktigere for politiet å få tak i henne.
Politiet ringer til henne
og legger igjen politimeldinger til telefonene hennes.
Man kontakter familiens hennes og eksen som hun har barn med.
Man kjører ganske hardt på for å oppnå kontakt med eks-samboeren,
men uten å lykkes. Vi aner ikke hvor hun er.
Men 15. desember, fem dager etter at mannen ble meldt savnet,
skjer det noe uventet.
Eks-samboeren melder seg plutselig frivillig hos politiet.
Når hun kommer til politistasjonen, er hun veldig rolig.
Vi holdt et innledende avhør der vi delte mistanken.
Hun vet ikke hvor han er.
Hun føler seg ikke spesielt urolig og sier at han sikkert dukker opp.
På spørsmål om hun har forsøkt å kontakte ham,
svarer hun: "Nei. Han kommer vel når han kommer."
Hun sier også at hun ikke har hatt telefon på en stund.
Hun benekter på det tidspunktet, og i forhold til pengene
påstår hun at de har blitt enige om at det skal være sånn.
Politiet får ikke mye ny informasjon i avhøret av eks-samboeren,
men én ting er nytt:
Det viser seg at hun nylig flyttet til en villa i Bälgviken.
Den blir jo veldig interessant, så vi må dit og lete.
Vi beslutter at det blir både stedsundersøkelse og husransaking,
for å lete etter noe som kan drive etterforskningen fremover
og gi svar. Et sted må han jo være.
Villaen har én og en halv etasje.
Hun leier den og har ganske nylig flyttet inn.
Det er rent og pent der.
Det er mange esker der. Hun har handlet på IKEA.
Senger, TV-møbler og diverse.
Men ellers er det rent og pent og ingen tegn på at det har vært
kamp der på noe vis.
Samtidig som teknikerne går gjennom huset,
kommer det en telefon om at en person har funnet en utbrent bil
i et område som kalles Hedlandet.
Det er noen kilometer unna, men ikke veldig langt.
Jeg får en følelse av at det kan ha noe med forsvinning å gjøre.
Bare noen dager før jul, er Anders og kollegaen Magnus
ute og kjører i skogene rundt Hedlandet,
når de oppdager noe mistenkelig i skogen.
Det er 17. desember. Vi skal ha hvert vårt juletre,
så vi drar og kikker på området vårt her.
Det er nysnø og null grader.
Når vi kommer hit,
ser vi en varebil med en biltilhenger bak.
Vi trodde at det var tyvegods som noen hadde dumpet i skogen.
Det var mistenkelig.
Vi bestemmer oss for å gå ut og se hva som foregår.
Her begynte vi å ane at bilen hadde brent.
Det var ingen vinduer igjen og ingen lakk.
Hele situasjonen var veldig mistenkelig.
Vi går frem og kikker, men ser ingenting.
Den er veldig utbrent. Jeg går rundt bilen.
Magnus går en runde til og kikker inn i bilen.
Han ser en skalle og en brystkasse.
Veldig utbrent, ingen kjøttrester igjen.
Da bestemmer vi oss for å ringe politiet.
Når politiet kommer til stedet og sjekker bilens registreringsnummer,
ser de at den tilhører den forsvunne mannen.
Den utbrente varebilen fraktes til politiet i Eskilstuna,
og kriminalteknikerne begynner på en vanskelig, omfattende undersøkelse.
Jeg blir slått av hvor brent den er.
Jeg har aldri sett en bil som er så utbrent.
Den er nesten porøs, slik at den kan falle sammen hvis vi tar på den.
Jeg tenkte på om det kunne være en vanlig bilbrann,
for det er også et alternativ.
Men får å komme opp i de temperaturene som kreves,
må man tilføre noe brennbart.
Blant annet står det en bensinkanne på tilhengeren.
Det ligger et nett med rester av ved.
Da kan man mistenke bruk av bensin og ved
for å få ekstra fart på brannen.
Neste steg blir å undersøke liket,
i håp om å kunne fastslå identitet og dødsårsak.
Når vi skal sikre levningene,
må vi være utrolig forsiktige siden det er så skjørt.
Bare man tar i det, pulveriseres det nesten.
Det er ingen store deler igjen av liket.
Men det er litt igjen av hjertet
som vi kunne sikre oss blod fra. Derfra kunne vi fastslå identiteten.
Vi får konstatert at det er den forsvunne personen.
Teknikernes undersøkelse fortsetter, og nå ser de nærmere på tilhengeren.
Den har bare mindre brannskader,
men teknikerne oppdager noe som forbløffer dem.
Vi ser at det på tilhengeren er en oljete masse.
Massen er svart. Vi samler sammen litt og lukter på den.
Det lukter ikke petroleumsprodukt, men frityrolje.
Det lukter hamburgerrestaurant, eller duften av frityr.
Hva i alle dager er dette?
I den svarte oljen finner vi tekstilrester,
blant annet knapper og en glidelås fra arbeidsbukser.
Først tenkte vi at noen hadde brent opp klærne hans på tilhengeren.
Men vi ville fortsatt vite hva denne massen var.
Er det brukt til å få bedre fyr på tingene på tilhengeren?
Men når vi får resultatet,
som viste at den oljete massen er menneskelig fett,
tenker vi: "Hva betyr dette?"
For menneskelig fett havner ikke bare på en tilhenger.
Det krever at en kropp utsettes for veldig høy varme.
Der og da tenker vi:
"Har han blitt brent på tilhengeren før han ble plassert i bilen?"
Siden alt tyder på at mannen ble drept, endres siktelsen.
Den 43 år gamle eks-samboeren, Carina, ble anholdt 28. desember,
mistenkt for drapet.
Familien opplevde henne som kontrollerende overfor ham,
at hun utnyttet ham
og at hun egentlig var sammen med ham for å få penger.
Etter hvert tar familien litt avstand til dem som par,
og årsaken er at de ikke liker henne.
Vi går gjennom hennes personlige omstendigheter
i løpet av etterforskningen,
og det kommer frem i avhør at hun har hatt ulike menn
som hun har utnyttet for penger og lån.
Hun har ikke behandlet dem heller bra,
men hatt forholdene på en utnyttende måte.
Politiet begynner å kartlegge Carinas aktiviteter
i løpet av dagene fra den avdøde mannen forsvinner
den 5. desember, til ti dager senere,
når hun frivillig melder seg til politiet.
Det har vi et stort gap. Det er et sort hull for oss.
Vi gjør alt fra å se på telefontrafikken
til å sjekke økonomien via kontoutskriftene hennes.
Vi ser at Carina i dagene etter forsvinningen
kjøper veldig mange ting.
Hun drar til ulike firmaer og kjøper rengjøringsmidler,
vinkelsliper og trinser til den,
hun kjøper maling flere ganger,
samt mange innkjøp som dreier seg om å fjerne lukter.
Skjule spor, kan man si.
Bensinkannen som stod på tilhengeren blir interessant,
for det er en ubemannet bensinstasjon litt ute på landet.
Der har hun blitt fanget på kamera da hun fylte to kanner med bensin.
Kannen på tilhengeren er veldig lik den som står
ved pumpene på bensinstasjonen.
I sammenheng med at mannen har forsvunnet,
prøver familien å finne ut hva som har skjedd med ham.
"Hvor er han? Kan vi få tak i ham?"
Ved en tilfeldighet
får et familiemedlem nyss om
at det har skjedd en endring i firmaregistreringen.
Endringen innebærer at Carina skal overta firmaet hans,
og at han og moren hans, som tidligere hadde disse rollene,
skulle ut av firmaet.
De klarte å stoppe det, men hvis ingen hadde reagert,
ville de ha fått gjennom endringen.
Det tyder på at den som har noe å tjene på at mannen er død,
er Carina. Det kunne være et motiv for å drepe ham.
Ved analyse av den avdøde mannens telefon
kan man se at hans siste oppringing skjer ved huset i Bälgviken,
samtidig som også Carinas mobil kobler seg opp derfra.
Det gjør den tekniske undersøkelsen av huset enda viktigere.
Vi ville finne tegn på at det har vært en kamp der inne.
Det kunne finnes blod eller en form for uorden.
Noe som får en til å reagere på at det ikke ser normalt ut.
I overetasjen på det ene soverommet, har Carina lagt heldekkende teppe,
og det er veldig slurvete lagt.
Det passer ikke, så hun har skjøtet det,
og det har hun gjort midt på gulvet.
Utrolig slurvete, og det stemmer ikke i kantene heller.
Vi får en følelse av at det har skjedd noe i rommet
som hun vil skjule.
Vi deler inn gulvet med snøre.
Så sitter vi der med vattpinner,
men vi får ingen utslag på blod der oppe heller.
Han har iallfall ikke blitt drept der slik at han har blødd.
På tomten var det også en jordkjeller som var låst.
Selve metallplaten på låsen så ny ut.
Under var det en eldre variant som var ødelagt.
Vi åpner den og går inn i jordkjelleren.
Der ser vi med det samme at det er noe rart.
Teknikerne oppdager at gulvet nesten ser vått ut.
Når de undersøker det nøye,
kan man se at det er nymalt. Malingen har ikke tørket ennå.
Det er ikke presisjonsarbeid.
Det ligger blant annet igjen løv som har blitt overmalt.
Lagerhyllene har ikke blitt flyttet, så det er malt rundt dem.
Vi banker bort laget med maling for å...
se om det er noe under,
og da ser vi at det er store slipemerker på betonggulvet.
Vi ser også at i sluket midt på kjellergulvet,
er det et hvitt pulver, som viser seg å være vaskemiddel.
Det er mye som forteller oss
at noen ville skjule noe i jordkjelleren.
Det blir så mistenkelig.
Hvorfor vil man male en jordkjeller midt på vinteren?
Hvorfor er det det første som renoveres?
Vi jobber oss videre innover i jordkjelleren
og finner noen hårstrå som sitter en stykke oppe på en av veggene.
De sendes til analyse,
og det viser seg at de stemmer med den døde personens DNA.
Magefølelsen vår stemte.
Han hadde blitt oppbevart i jordkjelleren.
I jordkjelleren finner man også spor av menneskelig fett,
av samme type som ble funnet på tilhengeren.
Utenfor jordkjelleren fant politiet brente tøyrester og knapper
med den avdøde mannens DNA.
Carina hadde en blå, ganske lang jakke
som hun hadde på seg da hun var ute og handlet.
På den blå jakken fant vi også det menneskelige fettet.
Jakken var også svidd på baksiden.
Jakken hadde hennes DNA,
så gjennom dette kunne vi bekrefte at Carina
hadde håndtert liket som hadde avsatt det menneskelige fettet.
Til tross for mange spor som mistenkeliggjør Carina,
vet man fortsatt ikke hvordan mannen døde.
Man håper nå at avhøret av Carina skal gi et tydeligere bilde.
Politiet foretar 13 avhør av henne.
Avhørene varte i til sammen 7-8 timer.
Politiet gjennomgår alle bevis som finnes mot henne,
men hun svarer bare "ingen kommentar" eller velger å tie.
Hun bare ser på politifolkene.
Hun kunne være glad og sprudlende og snakke med forsvareren sin
og med avhørslederne,
men da opptakene begynte, ble hun taus og kikket i gulvet.
Presset blir høyere når hun er taus hele tiden,
for da må vi ha en enda sterkere etterforskning.
Det er lettere om hun hevder noe
som vi enten kan motbevise eller bekrefte, men nå hadde vi ingenting.
Siden Carina er helt taus i avhør,
kommer ikke etterforskningen nærmere en forklaring
på hvordan mannen ble drept.
Men da får rettsmedisineren en idé om en kompletterende undersøkelse
som eventuelt kan vise om han har blitt forgiftet.
Rettslegen, som var veldig energisk og gikk 100 prosent inn for dette,
kommer på denne ideen og ringer meg.
Han sa at når de gjør disse undersøkelsene,
finnes det noen deler som de sparer
i tilfelle det må gjøres ytterligere undersøkelser.
Da slo det ham at han hadde delen fra magesekken
i en fryser på rettsmedisinsk.
Han får ideen om at det kan gjøres.
Vi kan få bekreftet om det er stoff som ikke skal være i kroppen.
Etter noen uker konstateres det at det var to ulike preparater,
veldig sterke stoffer i kroppen.
Men det var ikke mulig å fastslå mengden preparater i kroppen,
så det vet vi ikke.
Han har beroligende og angstdempende substanser i kroppen.
Om han har fått det i seg frivillig eller ufrivillig,
er et spørsmål for den videre etterforskningen.
Neste steg er å innhente hans fullstendige legemiddeljournaler.
Han hadde ikke fått utskrevet noe sånt.
Han hadde knapt fått utskrevet medisiner i det hele tatt.
I avhør med naboer
fremkommer det at den avdøde mannens hvite varebil og tilhenger
ved flere tilfeller har vært parkert foran huset og jordkjelleren.
Med henblikk på preparatet i magesekken
sammen med de tekniske bevisene,
begynner politiet å lage en teori om hva som har skjedd.
Slik som vi ser beviskjeden
er at de to reiser til Bälgviken 5. desember.
Jeg tenker at familien har presset ham angående de forsvunne pengene.
Mens de er der ute
oppstår det en diskusjon, de blir uenige, og så dør han på et vis.
Min teori om hvordan drapet har skjedd,
er at Carina har knust tabletter,
tilsatt det i mat og gitt det til ham.
Han blir døsig og rolig og legger seg kanskje til å sove på sofaen.
Hans DNA ble funnet
på en pute i sofaen i stuen.
Vi undersøkte alle putene, og hans DNA ble bare funnet på én.
Jeg tror at Carina kveler ham med puten,
basert på at det ikke fantes andre tegn på kamp eller strid.
Etter at han er død, gjør hun et forsøk på å sette fyr på ham.
Men det lykkes ikke. Det som skjer, er at klærne hans brenner opp,
og at han oppvarmes så mye at kroppsfettet begynner å smelte.
Så innser vel Carina at det ikke går,
så hun drar tilbake med liket på tilhengeren
og lagrer ham i jordkjelleren.
Samtidig vet vi
at Carina Heeds barn skal komme til villaen for første gang.
Da drar hun til Ahlsell og kjøper den nye metallplaten
og monterer hengelås på døren.
Tidligere hadde ikke døren vært låst.
Hun ville sørge for at ingen av barna skulle gå ned i jordkjelleren.
Så kjøper Carina ved
og rengjøringsmiddel. Hun fyller bensin i en kanne,
hun laster ham inn i bilen igjen, kjører til Hedlandet
og finner dette avsides stedet hvor hun dumper bilen hans.
Hun laster bilen full av ved. Hun hadde kjøpt 160 liter ved.
Så tømmer hun bensin i bilen og tenner på.
Formodentlig blir jakken hennes svidd i sammenheng med dette.
Så reiser hun hjemover til Bälgviken.
Deretter blir det en prosess fra hennes side
om å prøve å fjerne alle spor.
Hun drar på jernvarehandler og kjøper grå maling og slipemaskin.
Hun ville fjerne sporene raskest mulig.
For meg er det helheten som gjør det til en sterk sak.
Når det settes sammen, blir det bra.
Men det må ha vært en tung jobb å flytte kroppen og utføre alt.
Hvilke øvrige kontakter har hun? Kan hun ha fått hjelp?
Politiet bestemmer seg for å gjøre en rekonstruksjon
for å se om det er fysisk mulig for Carina å flytte et lik
på den måten man mistenker.
Vi ser en kollega som vi har utpekt
som den som fysisk ligner mest på Carina.
Hun gjør en test hvor hun drar inn en kropp
som skal tilsvare vekten hans.
Vi la på noen ekstra kilo for å være på den sikre siden.
Vi ville se om det var gjennomførbart.
Vi konkluderte med at med Carinas fysikk på den tiden,
så kan hun ha gjort det.
Det er absolutt gjennomførbart å forflytte og transportere liket.
Ikke på noe tidspunkt i etterforskningen
finner vi noen andre som kunne være innblandet.
Det var bare én person hele tiden, og det var Carina.
13. mai 2020,
ett år og fem måneder etter at mannen ble funnet drept,
starter rettssaken i Eskilstunas tingrett.
Jeg tiltaler Carina for drap, skjending av lik
og grovt bedrageri.
Og jeg forestiller meg
at tingretten vil være enig med meg
og dømme henne for gjerningene.
Jeg var ganske bekymret. Man vet aldri hvordan det skal gå.
Jeg var spent på om hun ville si noe nå.
Det føltes som hun måtte gjøre det.
Jeg tenker: "Du har ikke villet si noe i løpet av etterforskningen.
Hvordan ser situasjonen ut i dag?
Er du klar til å snakke om noe?"
"Ja, dommer. Jeg forstår at dere vil ha svar på spørsmålene deres.
Men jeg føler at det som har blitt sagt, det andre har fortalt,
har blitt vrengt på til det ikke er sant.
Så jeg føler, med respekt for alle involverte...
at jeg vil bruke min rett til å tie.
Sånn er det, dommer.
Jeg vil derfor ikke svare på noen spørsmål."
Så vi satt der de dagene,
og da det ble Carinas tur, valgte hun likevel å ikke si noe.
Det taklet jeg ganske dårlig.
Alle offerets pårørende sitter på den ene siden,
og Carina på den andre siden, nesten helt bortvendt fra familien.
Hun ser i prinsippet bare mot forsvareren sin og mot veggen.
Det var tøft å se slektningene ha det så dårlig
og få høre alt dette igjen.
Han var en veldig snill pappa. Jeg var veldig glad i faren min.
Han ville alltid det beste for oss barna.
Hvordan var forholdet mellom dere etter at han møtte Carina?
Vi snakket ikke like mye sammen. Det ble litt dårligere.
Hva med da hun flyttet inn?
Det virket som om hun ville bli kvitt oss ganske fort.
Vi var ikke velkommen lenger.
Hun og hennes barn skulle ha huset.
Jeg fikk flere rare SMS-er av Carina.
Hun kalte meg mange stygge ting. Hore, fitte og idiot.
Pappa hadde valgt hennes familie, og det måtte vi akseptere.
Hvordan var Carina mot faren din?
Veldig manipulerende. Hun fikk ham til å gjøre det hun ville.
Hun var ikke så snill. Han fortalte en gang
at han hadde vondt i brystet. Jeg spurte hva som hadde skjedd.
Han sa at Carina hadde sparket ham i brystet og trolig skadet ribbeina.
Jeg ble helt sjokkert. Jeg sa: "Du må gå fra henne.
Eller kommer hun til å skade deg."
Da sa han at han ikke ville være alene.
Det var psykisk og fysisk mishandling.
Når du får vite at faren din har blitt funnet i bilen...
Hva tenkte og følte du da?
Farfar kommer hjem, helt taus, og går inn på toalettet.
Jeg skjønte med det samme at noe hadde skjedd.
Han sa at de hadde funnet en utbrent bil.
Det var hans bil, og jeg sa: "Jævla Carina. Hun har brent ham!"
Hun er den eneste som kan ha gjort dette.
Ingen andre ville skade ham.
6. juli 2020 faller dommen.
Carina blir dømt for skjending av lik og bedrageri.
Men hun blir frikjent for drap.
Jeg ble forbannet.
Utrolig skuffet. Luften går ut av meg.
Vi har levd med dette i halvannet år.
Så blir det en slik dom.
Siden hun hadde sittet i varetekt såpass lenge, i halvannet år,
får hun etter siste dag i retten gå ut sammen med oss andre.
Hun hadde sonet ferdig i varetekt.
Det var ingen tvil om at jeg skulle anke tingrettens dom.
Jeg mente at tingretten hadde gjort en feil vurdering,
og jeg mener hun skal dømmes for det jeg har tiltalt henne for.
Drapet også.
Etter enda et år tas saken opp i Svea lagmannsrett.
Enda en gang velger Carina å forholde seg taus
og ikke svare på noen spørsmål.
Men taktikken viser seg å ikke være like effektiv denne gangen.
29. november blir Carina dømt til 16 års fengsel for drap.
Det var utrolig deilig. Det er vanskelig å beskrive.
Mange etterforskninger kan være lange,
men denne er blant de lengre jeg har jobbet med.
Når man har jobbet så intensivt med den,
er det en utrolig lettelse og veldig deilig
å føle at familien endelig får en form for oppreisning.
Og det er godt at det blir rettferdig.
Jeg er så inderlig fornøyd.
Jeg kjente en glede på vegne av familien.
Det var det som påvirket meg mest.
Skuffelsen deres etter tingretten.
Nå skulle de få oppreisning.
Det føltes veldig godt.
Det var en så annerledes fremgangsmåte
at han hadde blitt brent to ganger.
Det er makabert.
Da vi fant fettet,
og analysen viste at det er menneskelig...
Det har unektelig festet seg.
Jeg har aldri støtt på menneskelig fett i en sak tidligere.
Det er egentlig flere deler som skiller seg ut.
Carina som person, hvordan hun er og reagerer
i dagene etter forsvinningen,
og til hun kommer til politistasjonen...
Det er en utrolig spesiell sak.
At de har mistet faren sin, er jo...
De har det selvsagt fortsatt vondt etter dette.
Livene deres har på mange måter blitt følelsesmessig skadet.
En familie har mistet et veldig kjært familiemedlem.
Det er grusomt.
Og den makabre håndteringen av liket,
at hun har satt fyr på ham flere ganger
og slept rundt på ham. Det er...
Det er mange makabre innslag i denne saken.
Tekst: Kari Anne Hovelsen plint.com